b'\n_START_ARTICLE_\nRanulf Flambard\n_START_PARAGRAPH_\nRanulf Flambard (n. 1060\xe2\x80\x931128) oli Durhamin piispa. Flambard rikastui verojen keruulla kuningas Vilhelm Punaisen aikana, mist\xc3\xa4 syyst\xc3\xa4 h\xc3\xa4n oli ep\xc3\xa4suosittu. Vilhelmin kuoltua kuningas Henrik I vangitsi h\xc3\xa4net Lontoon Toweriin, mist\xc3\xa4 h\xc3\xa4n onnistui pakenemaan ensimm\xc3\xa4isen\xc3\xa4 vankina. H\xc3\xa4n l\xc3\xa4hti Normandiaan maanpakoon Vilhelmin ja Henrikin veljen, Robert II:n kanssa. Flambardista tuli Robertin neuvonantaja ja h\xc3\xa4n auttoi Robertia t\xc3\xa4m\xc3\xa4n ep\xc3\xa4onnistuneessa maihinousussa Englantiin.\n_START_SECTION_\nHenrikin valtakausi\n_START_PARAGRAPH_\nVahvistaakseen asemaansa Henrik I, joka oli noussut kuninkaaksi, vangitsi Ranulfin Toweriin kavalluksesta syytettyn\xc3\xa4. H\xc3\xa4n p\xc3\xa4\xc3\xa4si pakoon vankeudesta helmikuussa ja toimi kes\xc3\xa4ll\xc3\xa4 1101 Robert II:n hyv\xc3\xa4ksi h\xc3\xa4nen vallankaappausyrityksess\xc3\xa4\xc3\xa4n. Kuningas p\xc3\xa4\xc3\xa4tti takavarikoida piispan maaomaisuuden ja Canterburyn arkkipiispa Anselm syytti h\xc3\xa4nt\xc3\xa4 simoniasta kirkollisessa oikeudessa, joka paavin m\xc3\xa4\xc3\xa4r\xc3\xa4yksell\xc3\xa4 asetti h\xc3\xa4net Anselmin harkinnan alaisuuteen.\n_START_SECTION_\nPerint\xc3\xb6\n_START_PARAGRAPH_\nFlambard jatkoi katedraalin rakennuttamista, jonka h\xc3\xa4nen edelt\xc3\xa4j\xc3\xa4ns\xc3\xa4 oli aloittanut, rakennutti muurin Durhamin linnan ymp\xc3\xa4rille ja rakensi Norhamin linnan Tweed-joen puolustamista varten. H\xc3\xa4n k\xc3\xa4ski siirt\xc3\xa4\xc3\xa4 Cuthbertin pyh\xc3\xa4inj\xc3\xa4\xc3\xa4nn\xc3\xb6kset uuteen hautaan juhlallisessa seremoniassa. H\xc3\xa4n kuoli 5. syyskuuta 1128._NEWLINE_Flambardilla tiedet\xc3\xa4\xc3\xa4n olleen kolme tai nelj\xc3\xa4 poikaa. Elias oli Henrik I:sen viranhaltija, joka omisti prebendan Lontoossa. Ralf oli pappina Middlehamissa ja vuodesta 1138 arkkipiispa Theobaldin huonekunnan j\xc3\xa4sen. H\xc3\xa4nell\xc3\xa4 oli veljenpojat Osbert, Ranulf, Robert, Richard ja William.'